Lukuaika noin 1 min

Tekoälyosaaminen on työmarkkinoilla kovaa valuuttaa. Omaa osaamistaan voi kartuttaa nyt Googlen järjestämällä ilmaisella ”Learn with Google AI” -kurssilla.

Googlen mukaan kurssin sisällön ovat suunnitelleet yrityksen koneoppimisen asiantuntijat. Sen tarkoituksena on rohkaista ihmisiä ottamaan selvää koneoppimisen perusteista, kehittää taitojaan alalla ja lopulta soveltaa koneoppimista ongelmienratkaisuun. Kurssilla käydään läpi koneoppimista hyödyntäen Googlen TensorFlow -ohjelmointirajapintoja.

Opintomateriaalina on esimerkiksi videoita, joilla esiintyvät Googlen asiantuntijat, interaktiiviset visualisoinnit koneoppimisen perusteista ja TensorFlow-harjoitusohjelmien tekemistä.

Kurssi on periaatteessa kaikille avoin ja ilmainen, mutta ainakin algebran taitoja vaaditaan alle, myös logaritmien ja derivaatan ymmärtämisestä on etua. Myös ohjelmoinnin perusteet ja Python-kielen perustason osaamisen olisi hyvä olla hallussa. Kurssi on ollut alunperin Googlen sisäisessä käytössä, jossa sen on läpäissyt jo yli 18 000 työntekijää.

Hätäisimmille koneoppijoille kerrottakoon osoite kurssille tässä: http://developers.google.com/machine-learning/crash-course/.